Na temelju članka 29. stavka 2. Zakona o poljoprivrednom zemljištu (Narodne novine br. 20/18) te članka 31. Statuta Općine Šodolovci („službeni glasnik općine Šodolovci“ broj 3/09, 2/13, 7/16 i 4/18), Općinsko vijeće Općine Šodolovci na 11. sjednici održanoj 9. lipnja 2018. donosi

**ODLUKU**

**o donošenju Programa raspolaganja**

**poljoprivrednim zemljištem u vlasništvu Republike Hrvatske**

**za Općinu Šodolovci**

Članak 1.

Donosi se Program raspolaganja poljoprivrednim zemljištem u vlasništvu Republike Hrvatske za Općinu Šodolovci.

Članak 2.

Program raspolaganja poljoprivrednim zemljištem u vlasništvu Republike Hrvatske za Općinu Šodolovci sastavni je dio ove Odluke.

Članak 3.

Zadužuje se općinski načelnik da Program raspolaganja s popratnom dokumentacijom dostavi na prethodno mišljenje Osječko-baranjskoj županiji, Upravnom odjelu za poljoprivredu i na suglasnost Ministarstvu poljoprivrede.

Članak 4.

Ova Odluka objavit će se u „službenom glasniku Općine Šodolovci“ i stupa na snagu osmog dana od dana objave a primjenjuje se po pribavljanju suglasnosti Ministarstva poljoprivrede na doneseni Program raspolaganja.

KLASA: 320-02/18-01/5

URBROJ: 2121/11-18-1

Ernestinovo, 9. lipnja 2018. PREDSJEDNIK OPĆINSKOG VIJEĆA:

Tomislav Starčević

**ŽUPANIJA: OSJEČKO-BARANJSKA**

**NACRT PRIJEDLOGA**

**PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU ŠODOLOVCI**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području općine ŠODOLOVCI, iznosi: 1041,6699 ha
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
|  | **zakup** | **-** | **-** |
|  | **dugogodišnji zakup** | **-** | **-** |
|  | **koncesija** | **3** | **704,4845** |
|  | **privremeno korištenje** | **15** | **49,1021** |
|  | **prodaja (neotplaćeno)\*** | **56** | **674,0100** |
|  | **….** |  |  |

\*napomena: ovdje upisati samo površine koje su prodane, a neotplaćene

Ovdje je potrebno navesti sve oblike raspolaganja po svim dosadašnjim zakonima na temelju prijašnjih Zakona

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **0,6114** |  |
| površine određene za **prodaju**  - jednokratno, maksimalno  do 25% | **0** |  |
| površine određene za **zakup** | **1041,0585** |  |
| površine određene za **zakup za ribnjake** | **0** |  |
| površine određene za **zakup zajedničkih pašnjaka** | **0** |  |
| površine određene za **ostale namjene**  - jednokratno, maksimalno  do 5% | **0** |  |

**MAKSIMALNA POVRŠINA ZA ZAKUP iznosi:** 10 ha.

**NAPOMENA/OBRAZLOŽENJE** (određene specifičnosti za područje jedinice lokalne samouprave):

|  |
| --- |
| 1. Općina Šodolovci bila je u obvezi je do 9. lipnja 2018. godine usvojiti Program raspolaganja poljoprivrednim zemljištem u vlasništvu Republike Hrvatske (dalje, skraćeno: Program). Zbog kratkoće roka za donošenje Programa, Prijedlog Programa upućen je na javni uvid, prije nego su pribavljena mišljenja i uvjerenja svih nadležnih tijela, propisanih člankom 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u vlasništvu Republike Hrvatske („Narodne novine“ br. 27/18). Navedena činjenica se posebno reflektira na sljedeće:  - za potrebe izrade Programa, nisu bili dostupni podaci nalazi li se Općina Šodolovci na popisu minski sumnjivih područja te ima li miniranog zemljišta što eventualno može utjecati na konačan prijedlog Programa,  - za potrebe izrade Programa, nisu bili dostupni podaci o položaju čestica te vrijednom (P1) i posebno vrijednom (P2) zemljištu iz kojih razloga se Programom nije planirala prodaja. Predmetno uvjerenje može utjecati na konačan prijedlog Programa.  - Tijekom trajanja javnog uvida pristiglo su sljedeća očitovanja:  a) Očitovanje Ureda državne uprave u Osječko-baranjskoj županije, Službe za imovinsko pravne poslove o površini koju je potrebno osigurati kao nadoknadu za oduzetu imovinu, koja prema dostavljenom očitovanju iznosi 5985 m² u k.o. Šodolovci. Sukladno dostavljenom očitovanju planirane su katastarske čestice za povrat zemljišta oduzetog za vrijeme komunističke vladavine.  Navedeno je utjecalo na izmjene u Nacrtu Prijedloga Programa raspolaganja poljoprivrednim zemljištem u vlasništvu Republike Hrvatske za Općinu Šodolovci na način da je k.č.br. 391/1 u k.o. Šodolovci površine 6114 m² iz prvobitno Programom predviđenog oblika raspolaganja *ZAKUP* promijenjena u predviđeni oblik raspolaganja *POVRAT*.  b) Očitovanje Hrvatskih šuma, Podružnica Osijek koji su dostavili Uvjerenje kojim se potvrđuje da se k.č.br. 247/22 (dio 11240 m²) u k.o. Šodolovci i k.č.br. 159/1 u k.o. Palača nalaze u šumskogospodarskim planovima za šume i šumska zemljišta u vlasništvu Republike Hrvatske.  Navedeno je utjecalo na izmjene u Nacrtu Prijedloga Programa na način da su k.č.br. 247/22, k.o. Šodolovci i k.č.br. 159/1, k.o. Palača brisane iz Nacrta te se Program dostavlja na usvajanje Općinskom vijeću bez navedenih čestica.  c) Upravni odjel za prostorno uređenje i graditeljstvo dostavio je očitovanje da isti ne vodi službenu evidenciju o sustavima javnog navodnjavanja te nisu u mogućnosti niti izdati očitovanje jesu li katastarske čestice iz Programa u obuhvatu postojećeg i/ili planiranog sustava javnog navodnjavanja;  d) Očitovanje Hrvatskih voda, Vodnogospodarskog odjel za Dunav i donju Dravu za svaku pojedinu katastarsku česticu koja je predmet Programa raspolaganja postoje li na pojedinima ograničenja u smislu da je istom nije moguće uopće raspolagati ili je moguće samo raspolagati davanjem u zakup.  2. Katastarska općina Palača dijeli se između Općine Šodolovci i Općine Trpinja (Vukovarsko-srijemska županija) te veći dio poljoprivrednog zemljišta u vlasništvu Republike Hrvatske na području te katastarske općine pripada Općini Trpinja. Imenovane čestice nisu niti mogu biti predmetom raspolaganja ovim Programom.  3.Na području Općine Šodolovci preostale čestice državnog poljoprivrednog zemljišta relativno su male površine te ne postoje veće tehnološke cjeline. Upravo ta činjenica utjecala je na ograničenja maksimalne površine za zakup na 10 ha. |